חֲבַקּוּק שֶׁחָבַק בַּקְבּוּק / רְפָאֵל בּוֹאֲרוֹן

קריינות:דנה עמרם,עריכה לשונית : שירן רומנו

בַּחֲצַר הָאֲחוֹרִית לְיַד הַצְּרִיף -

שִׂחֵק חֲבַקּוּק בְּכַדּוּר מִתַּחַת לְעֵץ הַשְּׁזִיף.

שִׂחֵק וְשִׂחֵק עַד שֶׁנֶּעֱלַם -

חִפֵּשׂ וְחִפֵּשׂ וְלִבּוֹ הָלַם.

נֶעֱצַב חֲבַקּוּק

בִּרְגָעִים כָּאֵלּוּ לֶחָבֵר אֲמִתִּי הָיָה זָקוּק.

הִתְהַלֵּךְ אָנֶה וָאָנָה -

וּבָא לִקְרָאתוֹ חָתוּל וּבְפִיו "מְיָאוּ... מְיָאוּ".

בְּטַעֲנָה

לְחַפֵּשׂ כַּדּוּר עִם חָבֵר

וְאִתּוֹ לְהִתְחָבֵר.

חִפְּשׂוּ יַחַד -

חִפְּשׂוּ בַּצְּרִיף וּבְכָל מָקוֹם

בְּלִי מוֹרָא וּפַחַד.

הַחִפּוּשׂ מְיַגֵּעַ -

אֶת הֶחָתוּל וְאֶת חֲבַקּוּק מַמָּשׁ שִׁגֵּעַ.

אַךְ שָׁוֶה הָיָה - בִּכְלָל זֹאת לֹא אַשְׁלָיָה,

לְפֶתַע הַכַּדּוּר נֶעֱלָם, נֶעֱלָם אֵי שָׁם.

בְּמַהֲלַךְ הַחִפּוּשׂ מַמָּשׁ - לְלֹא כָּל חֲשָׁשׁ

בְּפִנַּת הַמַּחְסָן עָמַד בַּקְבּוּק עֲנָקִי, אַךְ מְשֻׁמָּשׁ.

רָאָה חֲבַקּוּק אֶת הַבַּקְבּוּק וְכֻלּוֹ דֹּם -

רָאָה חֲבַקּוּק גַּם כִּי לַבַּקְבּוּק יֵשׁ מִכְסֶה אָדֹם.

הִתְפַּעֵל וְלָקַח, מִשֵּׁשׁ וְחִבֵּק - וְשׁוּב חִבֵּק וּמִשֵּׁשׁ וְאֶת צוּרָתוֹ רָצָה לְאַשֵּׁשׁ.

שָׁקוּף הָיָה, וּבוֹ מְעַט שֶׁמֶן - הָפַךְ אוֹתוֹ וּמִמֶּנּוּ זָלְגוּ טִפּוֹת טִפּוֹת, כְּגַחְלִילִיּוֹת מְעוֹפְפוֹת.

"אֵיזֶה בַּקְבּוּק..." - אָמַר חֲבַקּוּק.

"יֵשׁ בּוֹ גַּם אֹפִי וְגַם יֹפִי".

שָׁב חֲבַקּוּק עִם חֲבֵרוֹ הֶחָתוּל הַבַּיְתָה שָׂמֵחַ וּמְלֵא אֹשֶׁר,

לְשַׂחֵק עִם הַבַּקְבּוּק הַזֶּה צָרִיךְ הַרְבֵּה כֹּשֶׁר.

חָשַׁב חֲבַקּוּק, הִרְהֵר וְחָשַׁב -

"רַעֲשַׁן-בַּקְבּוּק!

נְמַלֵּא פְּקָקִים, זֶה גַּם מִשְׂחָק נֶחְשָׁב".

"אוּלַי... אוּלַי..." אָמַר לַחֲבֵרוֹ הֶחָתוּל -

"בַּקְבּוּק נַהֲפֹךְ לְפַעֲמוֹן עִם צִלְצוּל".

"אוֹ אוּלַי... אוּלַי... נְשַׂחֵק בְּרַכֶּבֶת וְקָרוֹן".

"טוּ...טוּ..." צָהֲלוּ הַשְּׁנַיִם, "זֶה מִשְׂחָק יָפֶה בְּעִקָּרוֹן".

כָּךְ שִׂחֲקוּ שָׁעוֹת בְּרַכֶּבֶת וְקָרוֹן, גִּלְגְּלוּ וְהִתְגַּלְגְּלוּ, שִׂחֲקוּ וְצָחֲקוּ, וְשׁוּב שִׂחֲקוּ וְשׁוּב צָחֲקוּ,

הַשִּׂמְחָה עַד הַשָּׁמַיִם,

וְהַשִּׂמְחָה הָפְכָה אוֹתָם לַעֲיֵפִים כִּפְלַיִם.

חֲבַקּוּק הָיָה מְאֹד עָיֵף -

רָצָה כָּל כָּךְ לְהַמְשִׁיךְ עִם הֶחָתוּל לְשַׂחֵק וּלְכַיֵּף.

כְּמוֹ כַּר, אֶת רֹאשׁוֹ עַל הַבַּקְבּוּק הֵנִיחַ -

"וָאוּוּוּ..." אָמַר לְפֶתַע חֲבַקּוּק, "אֵיזֶה רַעְיוֹן,

עָלָיו יֵשׁ לְהַשְׁגִּיחַ".

"בַּקְבּוּק-כָּרִית - זוֹהִי גַּם דֶּרֶךְ אֶפְשָׁרִית".

אָמַר בְּשִׂמְחָה מִתּוֹךְ נִמְנוּם, וְצָלַל אֶל תּוֹךְ עוֹלַם הַחֲלוֹמוֹת.